CELEX: 62021CN0567
Language: ro
Date: 2021-09-15 00:00:00
Title: Cauza C-567/21: Cerere de decizie preliminară introdusă de Cour de cassation (Franța) la 15 septembrie 2021 – BNP Paribas SA/TR

22.11.2021   
            
            
               RO
            
            
               Jurnalul Oficial al Uniunii Europene
            
            
               C 471/29
            
         
      Cerere de decizie preliminară introdusă de Cour de cassation (Franța) la 15 septembrie 2021 – BNP Paribas SA/TR
      (Cauza C-567/21)
      (2021/C 471/36)
      Limba de procedură: franceza
      
         Instanța de trimitere
      
      Cour de cassation
      
         Părțile din procedura principală
      
      
         Recurentă: BNP Paribas SA
      
         Intimat: TR
      
         Întrebările preliminare
      
      
                  1)
               
               
                  Articolele 33 și 36 din Regulamentul (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor în materie civilă și comercială (1) trebuie interpretate în sensul că, atunci când legea statului membru de origine a deciziei îi conferă acesteia din urmă o autoritate astfel încât aceasta să împiedice inițierea unei noi acțiuni de către aceleași părți pentru a se pronunța asupra cererilor care ar fi putut fi formulate odată cu acțiunea inițială, efectele produse de decizia respectivă în statul membru solicitat se opun ca o instanță din acest din urmă stat, a cărui lege aplicabilă ratione temporis prevedea în dreptul muncii o obligație similară de concentrare a pretențiilor, să se pronunțe asupra unor asemenea cereri?
               
            
                  2)
               
               
                  În cazul unui răspuns negativ la această primă întrebare, articolele 33 și 36 din Regulamentul nr. 44/2001 al Consiliului trebuie interpretate în sensul că o acțiune precum cea în „unfair dismissal” în Regatul Unit are aceeași cauză și același obiect ca și o acțiune precum cea în concediere fără o cauză reală și serioasă în dreptul francez, astfel încât cererile formulate de salariat privind daunele interese pentru concedierea fără o cauză reală și serioasă, indemnizația compensatorie de preaviz și indemnizația de concediere în fața instanței franceze, după ce salariatul a obținut în Regatul Unit o decizie de declarare „unfair dismissal” prin care se acordă indemnizații în acest temei (compensatory award), sunt inadmisibile. În această privință, trebuie să se distingă între daunele interese pentru concedierea fără o cauză reală și serioasă care ar putea avea aceeași cauză și același obiect ca și „compensatory award” și indemnizațiile pentru concediere și de preaviz care, în dreptul francez, sunt datorate atunci când concedierea este întemeiată pe o cauză reală și serioasă, dar nu sunt datorate în cazul concedierii întemeiate pe o abatere gravă?
               
            
                  3)
               
               
                  De asemenea, articolele 33 și 36 din Regulamentul nr. 44/2001 al Consiliului trebuie interpretate în sensul că au aceeași cauză și același obiect o acțiune precum cea în „unfair dismissal” în Regatul Unit și o acțiune în plata bonusurilor sau a primelor prevăzute în contractul de muncă, din moment ce aceste acțiuni se întemeiază pe același raport contractual între părți?
               
            
         (1)  JO 2001, L 12, p. 1, Ediție specială, 19/vol. 3, p. 74.